text: Nadal entre plats | Lleida.com
  Arriba el Nadal, i amb aquest les llums i arbres als carrers, la decoració de casa, les reunions familiars i, sobretot, els dinars i sopars. És ben sabut que durant aquesta època de l'any ens fartem moltíssim a menjar, que si panellet per aquí, canelons per allà, copeta de cava per brindar... Sí, és un no parar, ho sabem, t'entenem i t'enviem tota la nostra força, campió/na (i una miqueta de sal de fruites, que també la necessitaràs...). A més del nostre suport incondicional a la vostra salut digestiva i emocional, també compteu amb un recull de restaurants per sortir de casa i gaudir de dinars i sopars de Nadal més enllà de la sopa de galets de l'àvia. Preneu nota, aquí us deixem les nostres propostes!
  La Huerta (Av. de Tortosa, 7 - Lleida)
  La Huerta és sinònim d'Horta de Lleida, i així ho reflecteixen a la seva carta, amb productes de proximitat i una selecció acurada de proveïdors i productors locals. No deixeu de provar els seus cargols, peix i carns de producció ecològica per gaudir de la millor Cuina de l'Horta. Consulta la seva carta i menús de grups.
  Restaurant Platz (Humbert Torres, 7 - Lleida) i Creperia Flash (Av. Alcalde Porqueres, 5 - Lleida)
  Segur que esperàveu trobar aquests dos restaurants a la nostra llista, i és que tenim diverses raons… Per sopar o dinar amb la parella, amb l'empresa, amb tota la família, amb amics o amb qui vosaltres vulgueu. Si encara no heu visitat el restaurant Platz i la creperia Flash, ja tardeu. No coneixeu l'ambientació ni els plats que allí ens ofereixen? Així, de primeres, us podem parlar del steak tartar amb gelat de mostassa, trinxat de col i patata amb bacó i ou poché o dels canelons d'espinacs casolans… No direm més, serviu-vos vosaltres mateixes amb les següents imatges i enllaços:
  Fonda Farré (Carretera de Sort, s/n, Baro)
  Fusionar la tradició i l'avantguarda culinària per convertir la nostra visita en una "experiència sensorial, amb sensacions inèdites i alhora familiars" per als nostres paladars. Això ens ofereixen a la Fonda Farré, on també compten amb menú diari, amb molt bona relació qualitat/preu, i una carta elaborada configurada en base als productes de la comarca del Pallars Sobirà. Si encara no us hem convençut, us animem a fer-lis una visita virtual (i després presencial, és clar…!).
  Can Rúbies (Partida Butsénit, 11 - Lleida)
  Una de les braseries més mítiques i tradicionals de Lleida, autèntics especialistes en cuina catalana i situats en un entorn natural com és l'Horta de Lleida. D'aquí hi provenen gran part dels productes que dibuixen la seva carta, on hi destaquen els cargols a la llauna, els calçots, les carns a la brasa i la seva fantàstica bodega de vins. Ho descobriràs al seu web.
  El Galeó (Carrer Anselm Clavé, 17 - Lleida)
  Preneu nota d'un altre racó, situat a uns 50 metres de l'estació de Renfe de Lleida, on ens han preparat menús especials per grups per aquest Nadal i pel dia de Sant Esteve. A més de menús per celebracions, reunions i sopars d'empresa, també ens hi ofereixen menús diaris i una variada carta on hi destaquen un gran assortiment de tapes i entrepans. Si encara no el coneixeu, consulteu el seu web o animeu-vos a fer una visita virtual pel Galeó!
  L'Espurna (C/ Salmerón, 10 - Lleida)
  Història i tradició fusionades amb modernitat i innovació al cor de la ciutat de Lleida. Sota la batuta del xef i propietari Jordi Vidal, el restaurant l'Espurna ens ofereix la seva manera de concebre la cuina amb els productes de la terra i el mar elaborats amb molta estima. Tot maridat amb una extensa selecció dels millors vins on predominen els vins de la D.O. Costers del Segre. De fet, no només us recomanem nosaltres, sinó que l'Espurna s'inclou a la prestigiosa GUIA MICHELIN d'Espanya i Portugal 2020! Descobreix els seus menús de Nadal, per a grups i per emportar!
  Hostal del Carme (Carretera N-II, km 504 Vilagrassa)
  Un hotel rural i restaurant Hostal del Carme ens ofereixen, amb un molt proper i personalitzat, diverses receptes de la cuina tradicional catalana que quatre generacions de cuineres han innovant al llarg dels anys. Carns a la brasa, cargols, peixos, arrossos i, com no, el canelons recepta de la Iaia Antonia! Podem gaudir-los tot l'any, però en aquestes dates qui té el valor de rebutjar-los? Tot això i més, al mateix restaurant o per emportar! Consulta els menús que han preparat aquest Nadal per a grups!
  Ferreruela (Carrer Bobalà, 8 - Lleida)
  Aquest és un altre dels restaurants que mai falla… Un racó ampli, íntim i elegant on gaudir de celebracions familiars i reunions d'empresa amb una àmplia oferta gastronòmica nascuda d'una cuina de primera línea. Parlem quasi literalment, perquè amb la seva brasa a la vista on s'elaboren les carns i peixos. No ho dubteu gens, a Ferreruela us proposaran diferents menús que faran que us pregunteu 'per què no he vingut abans?'. Podeu reservar, consultar la carta i conèixer més a fons la cuina de Ferreruela 'online'.
  "El Claustre" del Monestir de les Avellanes (Carretera C-12, km 181 - Os de Balaguer)
  A les portes del montsec, el restaurant "El Claustre" del Monestir de les Avellanes ens ofereix un ventall de possibilitats per gaudir d'una jornada gastronòmica, en un meravellós entorn natural i en un marc històric i monàstic únic. L'oferta gastronòmica que presenta és molt variada, anant des de la cuina tradicional i típica de la Noguera, fins a la cuina d'avantguarda elaborada pel nostre equip de cuiners i cuineres. Un indret fabulós, de visita obligada, en un entorn natural i en un marc històric i monàstic únic Aneu obrint boca amb una visita virtual al monestir i consulteu el menú per a grups i empreses que ens han preparat aquest Nadal!
  Gastrobar Zero 39 (Carrer de la Pau, 19 - Almacelles)
  Si busqueu un ambient acollidor, bons pintxos i una àmplia terrassa us recomanem Gastrobar Zero 39 d'Almacelles. La seva carta és bastant variada, amb preus assequibles per gaudir-ne amb amics, parella, família o tu mateixa. Un dels al·licients d'aquest local són els actes i iniciatives que hi acull al llarg de l'any, per exemple, com el (primer) GastrOktoberfest el passat octubre! Estigueu atentes a les seves xarxes, perquè no és poca cosa tot el que allí s'hi cou (i mai millor dit).